Meistaravellir (knattspyrnuvöllur)

Meistaravellir er heimavöllur KR. Á áhorfendasvæði eru 2781 sæti. Völlurinn hefur verið heimavöllur KR frá árinu 1984 en áður notuðu þeir Melavöllinn (þar sem að Þjóðarbókhlaðan stendur nú) og Laugardalsvöllinn. Í upphafi var völlurinn malarvöllur en fljótlega var gerður grasvöllur. Á svæðinu var oft mýri, sérstaklega um vetur og fram á vor, og var völlurinn sem er við hliðina á aðalvellinum oft notaður, frekar en hinn.

Meistaraflokkur karla lék fyrsta deildarleik sinn á KR-vellinum þann 15. ágúst 1984 á móti KA. KR vann leikinn 2-0, en mörkin skoruðu þeir Björn Rafnsson og Hálfdán Örlygsson.

Uppi eru áform um að stækka völlinn, svo að hann taki um 8000 manns í sæti. Vellinum yrði þá snúið um 90° og stúkan sem nú stendur við hlið vallarins yrði fyrir aftan annað markið. Hringstúka verður að öllum líkindum byggð við þá stúku sem þegar er til staðar. Hugmyndir eru einnig uppi um að hafa á vellinum gjafabúð og fleira .

Upplýsingar
Stærð: 105 x 68 m
Opnunarleikur: 18. júlí 1951 KR - Vålerenga 3 - 2
Met aðsókn: 26. september 1998 - 5400 KR - ÍBV
Meðaltal áhorfenda tímabilið 2009: 1676 áhorfendur (hæsta meðalaðsóknin)

Andstæðingar KR

Tölfræði er einungis úr deildarleikjum KR nema annað sé tekið fram.

Fyrstu leikir
KR hefur tekið á móti 23 liðum í efstu deild á KR-velli frá því þeir hófu að leika deildarleiki þar. KA var fyrsti mótherjinn árið 1984. Fyrstu leikir KR á KR-vellinum fóru þannig :

Uppfært 28. júní 2013
Blár litur merkir sigur KR, en rauður tap

Áhorfendur

KR-völlurinn hefur verið vel sóttur alveg frá upphafi. Frá árinu 1991 hið minnsta hefur aðsókn á KR-leiki verið vel yfir meðaltali deildarinnar og oftar en ekki verið best sótti völlurinn það sumarið. Aldrei á þeim tíma hefur völlurinn dottið neðar en í 2. sæti yfir best sóttu velli sumarsins.

Flestir áhorfendur 

Flestir áhorfendur á deildarleik KR á KR-velli.

Blár litur merkir sigur KR, en rauður tap

Fæstir áhorfendur
Fæstir áhorfendur á deildarleik KR á KR-velli. 5 af 6 leikjum eru gegn liðum utan höfuðborgarsvæðisins og 4 af 6 gegn liðum frá Akureyri.

Blár litur merkir sigur KR, en rauður tap

Í augum andstæðingsins

Fótbolti.net gerði könnun á meðal leikmanna árið 2006 m.a. um það hvaða völlur þeim fannst skemmtilegastur og erfiðastur. KR-völlurinn var valinn skemmtilegastur og jafnframt sá þriðji erfiðasti. Niðurstöðurnar vöru annars svo:

Á hvaða velli er erfiðast að leika ?
Akranesvelli 27%
Hásteinsvelli 20%
KR-velli 16%
Kaplakrika 14%
Keflavíkurvelli 9%
Aðrir 14%

Á hvaða velli er skemmtilegast að leika fyrir utan þinn heimavöll?
KR-velli 54%
Laugardalsvelli 16%
Kaplakrika 9%
Hásteinsvelli 6%
Akranesvelli 5%
Keflavíkurvelli 4%
Víkin 4%
Aðrir 2%

Aftur gerði Fótbolti.net könnun árið 2010 um sama efni og var KR völlurinn aftur talinn sá skemmtilegasti og nú sá annar erfiðasti:

Á hvaða velli er að þínu mati erfiðast að leika fyrir utan þinn heimavöll? 
Kaplakriki	24% 
Frostaskjól	23% 
Hásteinsvöllur	15% 
Stjörnuvöllur	10% 
Keflavíkurvöllur	8% 
Laugardalsvöllur	6% 
Kópavogsvöllur	5% 
Aðrir	10% 

Á hvaða velli er að þínu mati skemmtilegast að leika fyrir utan þinn heimavöll? 
Frostaskjól	44% 
Kaplakriki	28% 
Vodafonevöllur	7% 
Laugardalsvöllur	6% 
Aðrir	15%

Mörk KR

Flest mörk KR-inga á KR-velli

Flest mörk KR-inga á KR-velli í deildarleikjum.

Uppfært 16. september 2010

Þrennur á KR-velli
Tíu KR-ingar hafa skorað þrennu á KR-velli.

Björn Rafnsson gegn Keflavík, 1989
Atli Eðvaldsson gegn Víði, 1991
Mihajlo Bibercic gegn ÍA, 1995
Ríkharður Daðason gegn Grindavík, 1996
Einar Þór Daníelsson gegn ÍA, 1997
Andri Sigþórsson gegn Val, 1997
Arnar Gunnlaugsson gegn Fylki, 2003
Björgólfur Takefusa gegn Fylki, 2008
Óskar Örn Hauksson gegn Stjörnunni, 2009
Kjartan Henry Finnbogason gegn ÍBV, 2012

Tilvísanir

Knattspyrnufélag Reykjavíkur